CELEX: C2006/165/30
Language: et
Date: 2006-07-15 00:00:00
Title: Kohtuasi C-205/06:  5. mail 2006  esitatud hagi — Euroopa Ühenduste Komisjon  versus  Austria Vabariik

15.7.2006   
            
            
               ET
            
            
               Euroopa Liidu Teataja
            
            
               C 165/17
            
         5. mail 2006 esitatud hagi — Euroopa Ühenduste Komisjon versus Austria Vabariik
   (Kohtuasi C-205/06)
   (2006/C 165/30)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: H. Støvlbæk ja B. Martenczuk)
   
      Kostja: Austria Vabariik
   Hageja nõuded
   
               —
            
            
               tuvastada, et Austria Vabariik on rikkunud EÜ asutamislepingu artikli 307 teisest lõigust tulenevaid kohustusi, sest ei ole võtnud kohaseid meetmeid vastuolude kõrvaldamiseks maksete ülekandmist reguleerivate sätete osas, mis sisalduvad kahepoolsetes investeerimislepingutes Korea, Roheneemesaarte, Hiina, Malaisia, Venemaa Föderatsiooni ja Türgiga;
            
         
               —
            
            
               mõista kohtukulud välja Austria Vabariigilt.
            
         Väited ja peamised argumendid
   EÜ asutamislepingu artikkel 307 kehtestab liikmesriikidele kohustuse kasutada kõiki vajalikke vahendeid selleks, et kõrvaldada nende poolt enne 1. jaanuari 1958 või enne Euroopa Ühendusega ühinemist sõlmitud lepingutes kindlakstehtud vastuolud EÜ asutamislepinguga.
   Komisjon on arvamusel, et Austria Vabariigi poolt enne Euroopa Ühendusega ühinemist Korea, Roheneemesaarte, Hiina, Malaisia, Venemaa Föderatsiooni ja Türgiga sõlmitud kahepoolsetes investeerimislepingutes sisalduvad investeeringutega seotud maksete vaba ülekandmist reguleerivad sätted on vastuolus EÜ asutamislepinguga. Seda põhjusel, et nimetatud sätted ei luba Austria Vabariigil kohaldada kapitali- või maksete liikumisele piiranguid, mida Euroopa Liidu Nõukogu võib kehtestada EÜ asutamislepingu artikli 57 lõike 2, artikli 59 ja artikli 60 lõike 1 alusel.
   Tähtsust ei oma Austria valitsuse põhjendus, et lepingud ei mõjuta tema hääletamist nõukogus. Ainuke tähtsust omav küsimus on see, kas Austria Vabariik võib — kooskõlas oma rahvusvahelisest õigusest tulenevate kohustustega — konkreetsel juhul kohaldada piiranguid. Vaidlusaluste Austria investeerimislepingute sätete kohaselt ei ole antud juhul sellega tegemist. Seetõttu ei ole otsustava tähtsusega ka argument, et Austria ei saa üksinda takistada nõukogu poolt kvalifitseeritud häälteenamusega otsuse vastu võtmist.
   Kuna käesoleval juhul on tegemist vastuoluga EÜ asutamislepinguga, on Austria kohustatud võtma selle kõrvaldamiseks vajalikke meetmeid. Kui ei ole võimalik kasutada ühtegi muud vahendit, siis võib Austria olla kohustatud — Euroopa Kohtu praktika kohaselt — ka vastavat lepingut üles ütlema.